У 1991 г. епіскапат Францыі афіцыйна выступіў з прапановаю аб наданні святой Тэрэзе ад Дзіцяткі Езуса тытула доктара Касцёла. Святы Айцец Ян Павел ІІ падчас побыту ў Парыжы на ХІІ Сусветным дні моладзі аб’явіў, што 19 кастрычніка 1997 г. у місійную нядзелю ён абвесціць святую Тэрэзу доктарам Касцёла. Так і сталася. Дзякуючы гэтаму акту святая кармэлітка клаўзуровая, якая жыла ў канцы ХІХ ст., стала для нас правадніцаю праз цяжкасці канца ХХ стагоддзя і настаўніцаю ў веры.